Tukkies druk meeste drieë in wedstryd vanjaarDie Tukkies dryf teen Harlequins. (Foto: Johanna de Vos) Die Tukkies het Woensdag die meeste drieë gedruk wat enige span vanjaar in die Carltonliga A kon druk. Só laat weet Johanna de Vos, wat die reeks fyn dophou, ná die afranseling van 85-10 wat die studente vir Harlequins toegedien het. Dit was waarskynlik die meeste rooi kaarte ook. Die kragmeting is in die doodsnikke versuur toe `n skermutseling die blaser vier rooies (twee aan elke span) uit die sak laat pluk het. Marais Schmidt (senter) se twee drieë en vyf doelskoppe het hom en die Tukkies 20 punte besorg. WJ Strydom (heelagter), Damian van Wyk (vleuel) en Theuns Reynolds (plaasvervanger) het ook elk `n tweekuns behaal. Francois Tredoux (losskakel), David Pieterse (vleuel), Willie Engelbrecht (agsteman), Gerrit Engelbrecht (flank)en Vian Riekert (plaasvervanger) het die res gedruk. Marcel Steyn Scholtz (senter) het vyf verdoel. Divan Labuschagne (haker) en Johan Grobler het Quins se drieë gedruk. Reynolds het nou tien drieë in die reeks gedruk, een minder as Marnus van Rensburg van die Dragons, en Saterdag se kragmeting tussen die twee spanne – en die laaste in vanjaar reeks – sal ook dié tweestryd beslis.